يسقط سجن شوكك ولك مو مليت
ما مرة رحمت بحال مسجونك
شفتني الوحدي وانتة جمالك جيش
واحتليت كلبي الما رهم دونك
راح ادخل حرب صبرك بدون اسلاح
واشمت بيك كل الما يفهمونك
واجبرك تنسحب متعذب ومكسور
واشلع ضحكتك من لمعة سنونك
والا راح افجر دمع عيني عليك
واحركهن اسرارك واذبح ضنونك
انا انطيتك عمر شمعة عذاب وليل
بس كلي الخذوك شراح ينطونك ؟
فجأة تغيرت لاعذر لا تبرير
ثواني بلا سبب كدرو يغيرونك
لا وكفت بعينك سالفة اني وياك
وبنعمة عشكنة كفر ماعونك
لا ذكرى عزيزة لا حلم عشناا
ولا وكفت بعينك دمعة عيونك
ولو اني شربتك عسل ما ضل بيك
وما اندم عليك شما يشربونك
ولو تينك بدي أثارة موجودات
وليهسة بدي اثارهة غصونك
وبعد وردة بركبتي اللون الاحمر ذاك
واسئل شفتك لو تيهت لونك
بس كلبي شيقنعة ويسكت ويرتاح
كلبي الخان بية وما رضة يخونك
تحياتي الكم